*Projekts*

**Ministru kabineta rīkojuma projekta**

**„Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta rīkojuma projekts „Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” (turpmāk – rīkojuma projekts) izstrādāts saskaņā ar: 1. Latvijas Republikas valsts robežas likuma 13.panta pirmo un ceturto daļu, 31.panta trešās daļas 2.punktu;  2. Sabiedrības vajadzībām nepieciešamā nekustamā īpašuma atsavināšanas likuma 9.pantu.3. Ministru kabineta 2011.gada 28.marta rīkojuma Nr.128 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem” un turpmāko budžeta plānošanu” 1.punktu;4. Ministru kabineta 2015.gada 27.augusta sēdes protokola Nr.42, 3.§. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu. Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu.  Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežšķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.2.apakšpunktam, Latvijas Republikas valsts robežas platums ar Krievijas Federāciju ir 12 metri. Lai veiktu Latvijas Republikas un Krievijas Federācijas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu. Veicot Latvijas Republikas un Krievijas Federācijas robežas ierīcību, nepieciešams atsavināt robežai pieguļošos nekustamos īpašumus, kuri atrodas valsts robežas joslā:1. nekustamo īpašumu „Ceļmallapas 1” (nekustamā īpašuma kadastra Nr. 6896 003 0213)– zemes vienību (zemes vienības kadastra apzīmējums 6896 003 0208) 0,245 ha platībā – Zaļesjes pagastā, Zilupes novadā (turpmāk – nekustamais īpašums “Ceļmallapas 1”);
2. nekustamo īpašumu „Jaundemšani A” (nekustamā īpašuma kadastra Nr. 3680 001 0138) – zemes vienību (zemes vienības kadastra apzīmējums 3680 001 0132) 0,0645 ha platībā – Pededzes pagastā, Alūksnes novadā (turpmāk – nekustamais īpašums “Jaundemšani A”);
3. nekustamo īpašumu „Jostas” (nekustamā īpašuma kadastra Nr. 6866 003 0015) – zemes vienību (zemes vienības kadastra apzīmējums 6866 003 0013) 0,33 ha platībā – Līdumnieku pagastā, Ciblas novadā (turpmāk – nekustamais īpašums “Jostas”);
4. nekustamā īpašuma „Krastmalas” (nekustamā īpašuma kadastra Nr. 6854 004 0049) daļu – zemes vienību (zemes vienības kadastra apzīmējums 6854 004 0388) 0,1 ha platībā – Goliševas pagastā, Kārsavas novadā (turpmāk – nekustamais īpašums „Krastmalas”);
5. nekustamā īpašuma „Meža Birznieki” (nekustamā īpašuma kadastra Nr. 3844 011 0168) daļu – zemes vienību (zemes vienības kadastra apzīmējums 3844 011 0250) 0,04 ha platībā – Baltinavas novadā (turpmāk – nekustamais īpašums „Meža Birznieki”);
6. nekustamā īpašuma „Mītkes” (nekustamā īpašuma kadastra Nr. 3844 007 0153) daļu – zemes vienību (zemes vienības kadastra apzīmējums 3844 007 0048) 0,05 ha platībā – Baltinavas novadā (turpmāk – nekustamais īpašums „Mītkes”);
7. nekustamo īpašumu „Toņi” (nekustamā īpašuma kadastra Nr. 6866 003 0014) – zemes vienību (zemes vienības kadastra apzīmējums 6866 003 0009) 0,63 ha platībā – Līdumnieku pagastā, Ciblas novadā (turpmāk – nekustamais īpašums „Toņi”).

1. nekustamais īpašums „Ceļmallapas 1” ir ierakstīts Rēzeknes tiesas zemesgrāmatu nodaļas Zaļesjes pagasta zemesgrāmatas nodalījumā Nr.100000550024. Nekustamajam īpašumam „Ceļmallapas 1” ir noteikti apgrūtinājumi (saskaņā ar Zemesgrāmatas datiem): - pierobežas josla 0,245 ha;- pierobeža 0,245 ha;- ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos 0,0059 ha.2016.gada 19.aprīlī Sabiedrības vajadzībām nepieciešamā nekustamā īpašuma atsavināšanas likuma 18.panta piektajā daļā noteiktajā kārtībā tika nosūtīts uzaicinājums Nr.17-8/4614 nekustamā īpašuma „Ceļmallapas 1” īpašniekam piedalīties atlīdzības noteikšanā. Nekustamā īpašuma „Ceļmallapas 1” īpašnieks 2016.gada 24.maijā ir informējis, ka piekrīt viņam piederošā nekustamā īpašuma „Ceļmallapas 1” aprēķinātās atlīdzības apmēram un ka nepiedalīsies komisijas sēdē par aprēķinātās atlīdzības izvērtēšanu.2. nekustamais īpašums „Jaundemšani A” ir ierakstīts Alūksnes tiesas zemesgrāmatu nodaļas Pededzes pagasta zemesgrāmatas nodalījumā Nr.100000552216. Nekustamajam īpašumam „Ceļmallapas 1” ir noteikts apgrūtinājums (saskaņā ar Zemesgrāmatas datiem) - pierobežas josla 0,0645 ha.2016.gada 19.aprīlī Sabiedrības vajadzībām nepieciešamā nekustamā īpašuma atsavināšanas likuma 18.panta piektajā daļā noteiktajā kārtībā tika nosūtīts uzaicinājums Nr.17-8/4610 nekustamā īpašuma „Jaundemšani A” īpašniekam piedalīties atlīdzības noteikšanā. Nekustamā īpašuma „Jaundemšani A” īpašnieks 2016.gada 1.maijā ir informējis, ka piekrīt viņam piederošā nekustamā īpašuma „Jaundemšani A” aprēķinātās atlīdzības apmēram un ka nepiedalīsies komisijas sēdē par aprēķinātās atlīdzības izvērtēšanu.3. nekustamais īpašums „Jostas” ir ierakstīts Rēzeknes tiesas zemesgrāmatu nodaļas Līdumnieku pagasta zemesgrāmatas nodalījumā Nr.100000543243. Nekustamajam īpašumam „Jostas” ir noteikti apgrūtinājumi (saskaņā ar Zemesgrāmatas datiem): - pierobežas josla 0,33 ha;- pierobeža 0,33 ha;- no 25 līdz 100 hektāriem lielas dabiskas ūdenstilpes vides un dabas resursu aizsardzības aizsargjoslas teritorija lauku apvidos - 0,33 ha;- līdz 10 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos – 0,26 ha;- tauvas joslas teritorija gar upi – 0,26 ha;- vides un dabas resursu aizsardzības aizsargjoslas teritorija ap purvu ar platību, lielāku par 100 hektāriem – 0,2 ha;- tauvas joslas teritorija gar ezeru – 0,04 ha.2016.gada 9.marta Sabiedrības vajadzībām nepieciešamā nekustamā īpašuma atsavināšanas likuma 18.panta piektajā daļā noteiktajā kārtībā tika nosūtīts uzaicinājums Nr.17-8/2963 nekustamā īpašuma „Jostas” īpašniekam piedalīties atlīdzības noteikšanā. Nekustamā īpašuma „Jostas” īpašnieks 2016.gada 17.maijā ir informējis, ka piekrīt viņam piederošā nekustamā īpašuma „Jostas” aprēķinātās atlīdzības apmēram, ja viņam tiks kompensēti zaudējumi 155,40 *euro* apmērā par viņam palikuša zemes gabala daļas meža inventarizāciju un ka nepiedalīsies komisijas sēdē par aprēķinātās atlīdzības izvērtēšanu.4. nekustamais īpašums „Krastmalas” ir ierakstīts Rēzeknes tiesas zemesgrāmatu nodaļas Goliševas pagasta zemesgrāmatas nodalījumā Nr.53. Nekustamā īpašuma „Krastmalas” atsavināmajai daļai ir noteikti apgrūtinājumi (saskaņā ar Apgrūtinājumu plānu): - pierobežas josla 0,1 ha;- pierobeža 0,1 ha;- no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,1 ha;-tauvas joslas teritorija gar Ludzas upi – 0,06 ha;-ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs – 0,02 ha;-ceļa servitūta teritorija – 0,02 ha.2016.gada 10.martā Sabiedrības vajadzībām nepieciešamā nekustamā īpašuma atsavināšanas likuma 18.panta piektajā daļā noteiktajā kārtībā tika nosūtīts uzaicinājums Nr.17-8/3040 nekustamā īpašuma „Krastmalas” īpašniekam piedalīties atlīdzības noteikšanā. Nekustamā īpašuma „Krastmalas” īpašnieka pilnvarotā persona 2016.gada 14.aprīlī komisijas sēdē ir informējis, ka nepiekrīt aprēķinātajai zemes vērtības summai (100,80 *euro*), jo Latgalē zemes vērtība ir augstāka par 10 *euro* centiem kvadrātmetrā un vēlas saņemt lielāku summu.2016.gada 19.aprīlī Sabiedrības vajadzībām nepieciešamā nekustamā īpašuma atsavināšanas likuma 18.panta piektajā daļā noteiktajā kārtībā tika nosūtīts uzaicinājums Nr.17-8/4607 nekustamā īpašuma „Krastmalas” īpašniekam piedalīties atlīdzības noteikšanā un informēja par tiesībām iesniegt cita sertificētā nekustamā īpašuma vērtētāja sagatavotu atsavināmā nekustamā īpašuma vērtējumu, vai to zaudējumu aprēķinu. Nekustamā īpašuma „Krastmalas” īpašnieks un viņa pilnvarotā persona uz šo uzaicinājumu neatbildēja un no komunikācijas izvairījās.5. nekustamais īpašums „Meža Birznieki” ir ierakstīts Rēzeknes tiesas zemesgrāmatu nodaļas Baltinavas novada zemesgrāmatas nodalījumā Nr.250. Nekustamajam īpašumam „Meža Birznieki” ir noteikti apgrūtinājumi (saskaņā ar Zemesgrāmatas datiem): - vairāk par 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,04 ha;- pierobežas josla 0,04 ha;- pierobeža 0,04 ha;- valsts robežas josla 0,04 ha.2016.gada 19.aprīlī Sabiedrības vajadzībām nepieciešamā nekustamā īpašuma atsavināšanas likuma 18.panta piektajā daļā noteiktajā kārtībā tika nosūtīts uzaicinājums Nr.17-8/4611 nekustamā īpašuma „Meža Birznieki” īpašniekam piedalīties atlīdzības noteikšanā. Nekustamā īpašuma „Meža Birznieki” īpašnieks 2016.gada 24.maijā ir informējis, ka piekrīt viņam piederošā nekustamā īpašuma „Meža Birznieki” aprēķinātās atlīdzības apmēram un ka nepiedalīsies komisijas sēdē par aprēķinātās atlīdzības izvērtēšanu.6. nekustamais īpašums „Mītkes” ir ierakstīts Rēzeknes tiesas zemesgrāmatu nodaļas Baltinavas novada zemesgrāmatas nodalījumā Nr.100000205976. Nekustamā īpašuma „Mītkes” atsavināmajai daļai ir noteikti apgrūtinājumi (saskaņā ar Zemesgrāmatas datiem): - valsts robežas josla 0,05 ha;- pierobežas josla 0,05 ha;- pierobeža 0,05 ha.Nekustamajam īpašumam “Mītkes” ir noteikts aizliegums bez VAS “Latvijas Hipotēku un zemes banka”, nodokļu maksātāja kods 40003132437, rakstiskas piekrišanas nekustamu īpašumu iznomāt, dalīt, izkomplektēt, pārdot, dāvināt vai kā citādi atsavināt ieķīlāto īpašumu kopā vai pa daļām, vai ar to saistītās tiesības, nojaukt ēkas un būves, apgrūtināt, tajā skaitā, galvojot. Pamats: 2013.gada 26.jūnija hipotēkas līgums Nr.105213/04-1H.Baltinavas novada zemesgrāmatas nodalījumam Nr.100000205976 pievienota 2015.gada 9.decembra akciju sabiedrības “Attīstības finanšu institūcija Altum” (VAS “Latvijas Hipotēku un zemes banka” saistību un tiesību pārņēmēja) atļauja atdalīt no Veltai Mītkei piederošā nekustamā īpašuma “Mītkes”, Baltinavas novads, kadastra Nr.3844 007 0153, nodalījuma Nr.100000205976, 0,05 ha platības valsts vajadzībām, nesaglabājot par labu Aizdevējam reģistrētos nodrošinājumus.2016.gada 19.aprīlī Sabiedrības vajadzībām nepieciešamā nekustamā īpašuma atsavināšanas likuma 18.panta piektajā daļā noteiktajā kārtībā tika nosūtīts uzaicinājums Nr.17-8/4608 nekustamā īpašuma „Mītkes” īpašniekam piedalīties atlīdzības noteikšanā. Nekustamā īpašuma „Mītkes” īpašnieks 2016.gada 9.maijā ir informējis, ka piekrīt viņam piederošā nekustamā īpašuma „Mītkes” aprēķinātās atlīdzības apmēram un ka nepiedalīsies komisijas sēdē par aprēķinātās atlīdzības izvērtēšanu.7. nekustamais īpašums „Toņi” ir ierakstīts Rēzeknes tiesas zemesgrāmatu nodaļas Līdumnieku pagasta zemesgrāmatas nodalījumā Nr.100000551972. Nekustamajam īpašumam „Toņi” ir noteikti apgrūtinājumi (saskaņā ar Zemesgrāmatas datiem): - pierobežas josla 0,63 ha;- pierobeža 0,63 ha;- valsts nozīmes arheoloģiskā pieminekļa teritorija un Objekti 0,63 ha;- dabas lieguma dabas lieguma zonas teritorija 0,63 ha;- no 100 līdz 1000 hektāriem lielas dabiskas ūdenstilpes vides un dabas resursu aizsardzības aizsargjoslas teritorija lauku apvidos 0,63 ha;- tauvas joslas teritorija gar ezeru 0,33 ha.2016.gada 19.aprīlī Sabiedrības vajadzībām nepieciešamā nekustamā īpašuma atsavināšanas likuma 18.panta piektajā daļā noteiktajā kārtībā tika nosūtīts uzaicinājums Nr.17-8/4612 nekustamā īpašuma „Toņi” īpašniekam piedalīties atlīdzības noteikšanā. Nekustamā īpašuma „Toņi” īpašnieks 2016.gada 3.maijā ir informējis, ka piekrīt viņam piederošā nekustamā īpašuma „Toņi” aprēķinātās atlīdzības apmēram un ka nepiedalīsies komisijas sēdē par aprēķinātās atlīdzības izvērtēšanu. Pamatojoties uz Sabiedrības vajadzībām nepieciešamā nekustamā īpašuma atsavināšanas likuma 9.pantu un Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1.apakšpunktu, ar Iekšlietu ministrijas 2013.gada 14.decembra rīkojumu Nr.1-12/2922 „Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija 2016.gada 24.maijā ar lēmumu Nr.9 apstiprināja: 1. nekustamā īpašuma „Ceļmallapas 1” taisnīgas atlīdzības apmēru – 411,85 *euro*;
2. nekustamā īpašuma „Jaundemšani A” taisnīgas atlīdzības apmēru – 98,10 *euro*;
3. nekustamā īpašuma „Jostas” taisnīgas atlīdzības apmēru – 536,22 *euro*;
4. nekustamā īpašuma „Krastmalas” taisnīgas atlīdzības apmēru – 100,80 *euro*;
5. nekustamā īpašuma „Meža Birznieki” taisnīgas atlīdzības apmēru – 54,80 *euro;*
6. nekustamā īpašuma „Mītkes” taisnīgas atlīdzības apmēru – 49,55 *euro;*
7. nekustamā īpašuma „Toņi” taisnīgas atlīdzības apmēru – 463,68 *euro.*

Nekustamos īpašumus „Ceļmallapas 1”, „Jaundemšani A”, „Jostas”, „Krastmalas”, „Meža Birznieki”, „Mītkes” un „Toņi” ir paredzēts atsavināt Latvijas Republikas valsts robežas joslas ar Krievijas Federāciju paplašināšanai līdz 12 metriem.  Pēc atsavināšanas pabeigšanas Iekšlietu ministrija nekustamos īpašumus normatīvajos aktos noteiktajā kārtībā ierakstīs zemesgrāmatā, īpašumtiesības reģistrējot uz valsts vārda Iekšlietu ministrijas personā.  Atsavināmās zemes vienības tiks reģistrētas no jauna, grupējot nekustamos īpašumus pēc teritoriālā principa pa pagastiem. Iezīmējot robežu dabā dabas lieguma “Klešniku purvs” teritorijā, tika ņemti vērā Ministru kabineta 2010.gada 16.marta noteikumi Nr.264 “Īpaši aizsargājamo dabas teritoriju vispārējie aizsardzības un izmantošanas noteikumi”. |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minēto nekustamo īpašumu īpašniekiem, kuriem piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2016 | Turpmākie trīs gadi (*euro*) |
| 2017 | 2018 | 2019 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 258 365 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 258 365 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 258 365 | 0 | 0 | 0 | 0 |
| 2.1. valsts pamatbudžets | 258 365 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Izdevumi, kas saistīti ar nekustamo īpašumu atsavināšanu un ierakstīšanu zemesgrāmatā kopumā sastāda 2309 *euro* (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamo īpašumu atsavināšanu – 1715 *euro*, tajā skaitā:
	1. par nekustamo īpašumu „Ceļmallapas 1” 411,85 *euro*;
	2. par nekustamo īpašumu „Jaudemšani A” 98,10 *euro*;
	3. par nekustamo īpašumu „Jostas” 536,22 *euro*;
	4. par nekustamo īpašumu „Krastmalas” 100,80 *euro*;
	5. par nekustamo īpašumu „Meža Birznieki” 54,80 *euro;*
	6. par nekustamo īpašumu „Mītkes” 49,55 *euro;*
	7. par nekustamo īpašumu „Toņi” 463,68 *euro.*
2. izdevumi, kas saistīti ar nostiprinājuma lūguma parakstīšanu pie notāra: 7 īpašumi x 49,25 *euro* = 345 *euro*;
3. izdevumi, kas saistīti ar ierakstīšanu zemesgrāmatā: 7 īpašumi x 35,57 *euro* = 249 *euro*.

Saskaņā ar likumu „Par valsts budžetu 2016.gadam”, pamatojoties uz Ministru kabineta 2015.gada 27.augusta sēdē pieņemto lēmumu (prot. Nr.42, 3.§, 6.3.3.apakšpunkts), Latvijas Republikas valsts robežas iekārtošanai, uzturēšanai un zemes īpašumu tiesību sakārtošanai (aprēķins — JPI 14\_02\_P) 2016.gadā Iekšlietu ministrijas budžeta apakšprogrammai 40.02.00 „Nekustamais īpašums un centralizētais iepirkums” piešķirti 234 012 *euro*, no tā zemes īpašumu tiesību sakārtošanai – 63 172 *euro*.Tāpat saskaņā ar 2016.gada 18.aprīļa Finanšu ministrijas rīkojumu Nr.182 „Par apropriācijas pārdali starp budžeta resoru „74. Gadskārtējā valsts budžeta izpildes procesā pārdalāmais finansējums”, Valsts kanceleju, Ārlietu ministriju, Finanšu ministriju, Iekšlietu ministriju, Izglītības un zinātnes ministrijas, Tieslietu ministriju, Kultūras ministriju, Pārresoru koordinācijas centru un Veselības ministriju” 1.4.2. punktu budžeta apakšprogrammai 40.02.00 „Nekustamais īpašums un centralizētais iepirkums” tika pārdalīti izdevumi 195 193 *euro* apmērā Latvijas Republikas un Krievijas Federācijas valsts robežas demarkācijai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Turpmāk (no 2017.gada) paredzams, ka papildu finansējums būs nepieciešams, lai apmaksātu nekustamā īpašuma nodokli. Nekustamā īpašuma nodokļa apmēru pašreiz nevar aprēķināt, jo tas atkarīgs no attiecīgās pašvaldības veiktā aprēķina un īpašuma kadastrālās vērtības. Turklāt tiek plānots atsavinātās zemes vienības (valsts robežas joslas ierīkošanai paredzēts atsavināt vairākas zemes vienības) apvienot. 2017.gadā un turpmāk izdevumus, kas saistīti ar nekustamā īpašuma nodokļa apmaksu, Iekšlietu ministrija (Nodrošinājuma valsts aģentūra) segs tai piešķirto valsts budžeta līdzekļu ietvaros. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus.  |
| 3. | Cita informācija | Nav. |

Anotācijas IV, V un VI sadaļa – projekts šo jomu neskar.

Iekšlietu ministrs R.Kozlovskis

Vīza: Valsts sekretāre I.Pētersone – Godmane

26.09.2016 11:02

2654

A.Būmeistere, 67829680

anete.bumeistere@agentura.iem.gov.lv

A.Bebre, 67829050

anda.bebre@agentura.iem.gov.lv